

สินค้าส่งออกส่วนใหญ่เป็นสินค้าเกษตรกรรมที่แปรรูปแล้วเป็นวัตถุดิบ ได้แก่ 
                               ข้าว   มันสำปะหลัง   ยางพารา   อ้อย   โคและกระบือ   สุกร   ไหม ฯลฯ

สำหรับธุรกิจที่จดทะเบียนนิติบุคคล ถึง 31 ธันวาคม 2554  มีจำนวน  2,033 ราย เงินทุน 44,742.49 ล้านบาท โดยในปี 2554  มีธุรกิจจดทะเบียนนิติบุคคลใหม่ 191 ราย เงินทุน 458.60 ล้านบาท ส่วนใหญ่เป็นธุรกิจก่อสร้างรองลงมาคือขายสินค้าอุปโภคบริโภค และสินค้าไอที จดทะเบียนเลิก 81 ราย เงินทุน 362.48 ล้านบาท ส่วนใหญ่เป็นธุรกิจก่อสร้าง

การพาณิชย์และบริการ








          การพาณิชย์และบริการ มีศูนย์กลางธุรกิจซึ่งเป็นแหล่งการพาณิชย์และบริการของจังหวัดบุรีรัมย์อยู่ที่อำเภอเมือง ในเขตเทศบาลเมืองบุรีรัมย์  ซึ่งประชากรอาศัยอยู่อย่างหนาแน่น มีสถานประกอบการด้านธุรกิจต่างๆหลายประเภท  ได้แก่  สถาบันการเงิน  ธนาคารพาณิชย์  โรงแรม ร้านค้าขายส่ง  ขายปลีก  สินค้าอุปโภคบริโภค  และสินค้าอุตสาหกรรม  สถานบันเทิง ภัตตาคาร และร้านอาหาร  นอกจากนี้ยังมีตลาดขายส่งอยู่บริเวณตลาดสดเทศบาลเมืองบุรีรัมย์  และการขายปลีกมีตลาดสด ตลาดนัด ร้านค้า และห้างสรรพสินค้าอยู่ในแหล่งชุมชนของตัวเมือง และตามอำเภอต่างๆ โดยมีสินค้านำเข้าของจังหวัดที่สำคัญ ได้แก่ สินค้าอุตสาหกรรม เป็นสินค้าจำพวกเครื่องจักร รถยนต์  รถจักรยานยนต์  เครื่องใช้ไฟฟ้า  และปุ๋ยเคมี  สินค้าอุปโภคบริโภค  เป็นสินค้าจำพวก เสื้อผ้า  เครื่องนุ่งห่ม ยารักษาโรค อาหารกระป๋อง  ของใช้เบ็ดเตล็ด  วัสดุก่อสร้าง  น้ำมันเชื้อเพลิงและน้ำมันหล่อลื่น  อาหารสดเป็นสินค้าจำพวกผัก  ผลไม้สด  อาหารทะเล

